title: Sklep Sveta z dne 17. junija 2016 o sprejetju stališča Sveta o predlogu spremembe proračuna Evropske unije št. 2 za proračunsko leto 2016

text:
               23.6.2016

               SL

               Uradni list Evropske unije

               C 227/2

         SKLEP SVETA
   z dne 17. junija 2016
   o sprejetju stališča Sveta o predlogu spremembe proračuna Evropske unije št. 2 za proračunsko leto 2016
   (2016/C 227/03)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2016 je bil dokončno sprejet 25. novembra 2015 (2),

               —

               Komisija je 15. aprila 2016 predložila predlog spremembe proračuna št. 2 k splošnemu proračunu za proračunsko leto 2016 –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 2 za proračunsko leto 2016 sprejel 17. junija 2016.
   Celotno besedilo si je mogoče prebrati na spletišču Sveta http://www.consilium.europa.eu/ ali ga od tam prenesti.

      V Luxembourgu, 17. junija 2016

            Za Svet

            Predsednik

         J. R. V. A. DIJSSELBLOEM

      (1)  UL L 298, 26.10.2012, str. 1.

      (2)  UL L 48, 24.2.2016, str. 1.


title: 2012/764/EU: Sklep Sveta z dne 6. decembra 2012 o prošnji Irske za sodelovanje pri izvajanju nekaterih določb schengenskega pravnega reda v zvezi z ustanovitvijo Evropske agencije za operativno upravljanje obsežnih informacijskih sistemov s področja svobode, varnosti in pravice

text:
               11.12.2012

               SL

               Uradni list Evropske unije

               L 337/48

         SKLEP SVETA
   z dne 6. decembra 2012
   o prošnji Irske za sodelovanje pri izvajanju nekaterih določb schengenskega pravnega reda v zvezi z ustanovitvijo Evropske agencije za operativno upravljanje obsežnih informacijskih sistemov s področja svobode, varnosti in pravice
   (2012/764/EU)
   SVET EVROPSKE UNIJE JE –
   ob upoštevanju člena 4 Protokola (št. 19) o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije (v nadaljnjem besedilu: Schengenski protokol),
   ob upoštevanju prošnje vlade Irske iz pisma predsedniku Sveta z dne 14. marca 2012 za sodelovanje pri izvajanju nekaterih določb schengenskega pravnega reda, kot so navedene v tem pismu,
   ob upoštevanju naslednjega:

               (1)

               Svet je s Sklepom 2002/192/ES (1) Irski dovolil, da v skladu s pogoji, določenimi v navedenem sklepu, sodeluje pri izvajanju nekaterih določb schengenskega pravnega reda.

               (2)

               Evropski parlament in Svet sta 25. oktobra 2011 sprejela Uredbo (EU) št. 1077/2011 (2) o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (v nadaljnjem besedilu: agencija).

               (3)

               V skladu z Uredbo (EU) št. 1077/2011 je agencija odgovorna za operativno upravljanje druge generacije schengenskega informacijskega sistema (SIS II), vizumskega informacijskega sistema (VIS) in Eurodac, na podlagi naslova V tretjega dela Pogodbe o delovanju Evropske unije (PDEU) pa bi ji lahko z ustreznim zakonodajnim instrumentom poverili tudi pripravo, razvoj in operativno upravljanje drugih obsežnih informacijskih sistemov na področju pravice, svobode in varnosti.

               (4)

               Agencija je enotna pravna oseba z enotno organizacijsko in finančno strukturo. V ta namen in v skladu s členom 288 PDEU je bila agencija ustanovljena z enim samim zakonodajnim instrumentom, ki se v celoti uporablja v državah članicah, za katere je zavezujoč. Možnost delne uporabe Uredbe (EU) št. 1077/2011 je za Irsko s tem izključena. Zato bi bilo treba sprejeti potrebne ukrepe, da bi se Uredba (EU) št. 1077/2011 v celoti uporabljala za Irsko.

               (5)

               SIS II je del schengenskega pravnega reda. Ustanovitev, delovanje in uporabo SIS II urejata Uredba (ES) št. 1987/2006 Evropskega parlamenta in Sveta (3) in Sklep Sveta 2007/533/PNZ (4). Irska je sodelovala le pri sprejetju Sklepa 2007/533/PNZ, ki razvija določbe schengenskega pravnega reda iz člena 1(a)(ii) Sklepa 2002/192/ES.

               (6)

               VIS je prav tako del schengenskega pravnega reda. Irska ni sodelovala pri sprejetju in zanjo niso zavezujoči Odločba 2004/512/ES (5), Uredba (ES) št. 767/2008 (6) in Sklep 2008/633/PNZ (7), ki urejajo vzpostavitev, delovanje in uporabo VIS.

               (7)

               Eurodac ni del schengenskega pravnega reda. Irska je sodelovala pri sprejetju Uredbe Sveta (ES) št. 2725/2000 (8), ki ureja vzpostavitev, delovanje in uporabo Eurodac, zato je zanjo zavezujoča. Toda ker v skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije, Irska ni sodelovala pri sprejetju Uredbe (EU) št. 1077/2011, in zato zanjo določbe Uredbe (EU) št. 1077/2011, ki se nanašajo na Eurodac, niso zavezujoče in se v njej ne uporabljajo.

               (8)

               V skladu s členom 4 Protokola (št. 21) o stališču Združenega kraljestva in Irske glede območja svobode, varnosti in pravice je Irska s pismom z dne 14. marca 2012 uradno obvestila Komisijo in Svet o svoji nameri, da sprejme določbe Uredbe (EU) št. 1077/2011, ki se nanašajo na Eurodac.

               (9)

               V skladu s postopkom iz člena 331(1) PDEU je Komisija s Sklepom C(2012) 4881 z dne 18. julija 2012 potrdila uporabo določb Uredbe (EU) št. 1077/2011, ki se nanašajo na Eurodac, na Irskem. Navedeni sklep določa, da Uredba (EU) št. 1077/2011 začne na Irskem veljati na dan začetka veljavnosti sklepa Sveta o prošnji Irske za sodelovanje pri izvajanju določb Uredbe (EU) št. 1077/2011, ki se nanašajo na SIS II, kot ga ureja Uredba (ES) št. 1987/2006, in na VIS.

               (10)

               Ker je bil s sprejetjem Sklepa Komisije C(2012) 4881 izpolnjen prvi pogoj za sodelovanje Irske pri določbah Uredbe (EU) št. 1077/2011, ki se nanašajo na Eurodac, in zaradi njenega delnega sodelovanja pri določbah, ki se nanašajo na SIS II, ima Irska pravico sodelovati pri dejavnostih agencije, kolikor je agencija odgovorna za operativno upravljanje SIS II, kot ga ureja Sklep 2007/533/PNZ, in operativno upravljanje Eurodac.

               (11)

               Da bi zagotovili skladnost s Pogodbama in veljavnimi protokoli, hkrati pa ohranili enotnost in doslednost Uredbe (EU) št. 1077/2011, je Irska v skladu s členom 4 Schengenskega protokola s pismom z dne 14. marca 2012 zaprosila za sodelovanje pri navedeni uredbi, kolikor je agencija odgovorna za operativno upravljanje SIS II, kot ga ureja Uredba (ES) št. 1987/2006, in operativno upravljanje VIS.

               (12)

               Svet Irski priznava pravico, da v skladu s členom 4 Schengenskega protokola zaprosi za sodelovanje pri Uredbi (EU) št. 1077/2011, kolikor Irska pri navedeni uredbi ne sodeluje na drugih področjih.

               (13)

               Sodelovanje Irske pri Uredbi (EU) št. 1077/2011 ne posega v dejstvo, da Irska zdaj ne sodeluje in ne more sodelovati pri tistih določbah schengenskega pravnega reda, ki se nanašajo na prosto gibanje državljanov tretjih držav, vizumsko politiko in prehajanje zunanjih meja držav članic. V Uredbo (EU) št. 1077/2011 so zato vključene posebne določbe, ki odražajo ta posebni položaj Irske, zlasti glede omejenih glasovalnih pravic v upravnem odboru agencije.

               (14)

               Mešani odbor, ustanovljen v skladu s členom 3 Sporazuma med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (9), je bil v skladu s členom 5 navedenega sporazuma obveščen o pripravi tega sklepa.

               (15)

               Mešani odbor, ustanovljen v skladu s členom 3 Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (10), je bil v skladu s členom 5 navedenega sporazuma obveščen o pripravi tega sklepa –

         SPREJEL NASLEDNJI SKLEP:
   Člen 1
   V skladu s Sklepom 2002/192/ES Irska sodeluje pri Uredbi (EU) št. 1077/2011 o ustanovitvi Evropske agencije za operativno upravljanje obsežnih informacijskih sistemov na področju svobode, varnosti in pravice, kolikor se ta nanaša na operativno upravljanje vizumskega informacijskega sistema (VIS) in delov druge generacije schengenskega informacijskega sistema (SIS II), pri katerih Irska ne sodeluje.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 6. decembra 2012

            Za Svet

            Predsednik

         L. LOUCA

      (1)  UL L 64, 7.3.2002, str. 20.

      (2)  UL L 286, 1.11.2011, str. 1.

      (3)  UL L 381, 28.12.2006, str. 4.

      (4)  UL L 205, 7.8.2007, str. 63.

      (5)  Odločba Sveta 2004/512/ES z dne 8. junija 2004 o vzpostavitvi vizumskega informacijskega sistema (VIS) (UL L 213, 15.6.2004, str. 5).

      (6)  Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60).

      (7)  Sklep Sveta 2008/633/PNZ z dne 23. junija 2008 o dostopu imenovanih organov držav članic in Europola do vizumskega informacijskega sistema (VIS) za iskanje podatkov za namene preprečevanja, odkrivanja in preiskovanja terorističnih dejanj in drugih hudih kaznivih dejanj (UL L 218, 13.8.2008, str. 129).

      (8)  Uredba Sveta (ES) št. 2725/2000 z dne 11. decembra 2000 o vzpostavitvi sistema „Eurodac“ za primerjavo prstnih odtisov zaradi učinkovite uporabe Dublinske konvencije (UL L 316, 15.12.2000, str. 1).

      (9)  UL L 176, 10.7.1999, str. 36.

      (10)  UL L 53, 27.2.2008, str. 52.


title: Sklep Sveta (EU) 2016/205 z dne 12. februarja 2016 o imenovanju nadomestnega člana Odbora regij na predlog Republike Avstrije

text:
               16.2.2016

               SL

               Uradni list Evropske unije

               L 39/43

         SKLEP SVETA (EU) 2016/205
   z dne 12. februarja 2016
   o imenovanju nadomestnega člana Odbora regij na predlog Republike Avstrije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Michaela SCHICKHOFERJA se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestno članico Odbora regij imenuje:

               —

               Mag. Doris KAMPUS, Landesrätin in der steirischen Landesregierung.

         Člen 2
   Ta sklep začne veljati na dan sprejetja.

      V Bruslju, 12. februarja 2016

            Za Svet

            Predsednik

         J.R.V.A. DIJSSELBLOEM

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta (EU) 2017/561 z dne 21. marca 2017 o stališču, ki se v imenu Evropske unije zavzame v Skupnem odboru EU-Mehika v zvezi s spremembami Priloge III k Sklepu št. 2/2000 Skupnega sveta ES-Mehika z dne 23. marca 2000 o opredelitvi koncepta „izdelki s poreklom“ in metodah upravnega sodelovanja (Andora in San Marino ter določena pravila o poreklu za kemijske izdelke)

text:
                  25.3.2017

                  SL

                  Uradni list Evropske unije

                  L 80/26

            SKLEP SVETA (EU) 2017/561
      z dne 21. marca 2017
      o stališču, ki se v imenu Evropske unije zavzame v Skupnem odboru EU-Mehika v zvezi s spremembami Priloge III k Sklepu št. 2/2000 Skupnega sveta ES-Mehika z dne 23. marca 2000 o opredelitvi koncepta „izdelki s poreklom“ in metodah upravnega sodelovanja (Andora in San Marino ter določena pravila o poreklu za kemijske izdelke)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Priloga III k Sklepu št. 2/2000 Skupnega sveta ES-Mehika (1), ki je bil ustanovljen s Sporazumom o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi (2), podpisanem v Bruslju 8. decembra 1997 (v nadaljnjem besedilu: Sporazum), določa pravila o poreklu za izdelke s poreklom z ozemlja pogodbenic Sporazuma. Člen 38 Priloge III k Sklepu št. 2/2000 omogoča Skupnemu odboru EU-Mehika, da spremeni navedeno prilogo.

                  (2)

                  Evropska unija ima vzpostavljeno carinsko unijo s Kneževino Andoro za izdelke, ki se uvrščajo v poglavja 25 do 97 harmoniziranega sistema, in z Republiko San Marino za izdelke, ki se uvrščajo v poglavja 1 do 97 harmoniziranega sistema. Ta carinska unija omogoča preferencialno obravnavo blaga s poreklom iz Mehike v skladu s Sklepom št. 2/2000 tudi, kadar se izvozi v Andoro in San Marino.

                  (3)

                  Dogovorjeno je bilo, da bo Mehika v smislu Priloge III k Sklepu št. 2/2000 kot izdelke s poreklom iz EU sprejela izdelke, ki se uvrščajo v poglavja 25 do 97 harmoniziranega sistema, s poreklom iz Kneževine Andore, ter izdelke, ki se uvrščajo v poglavja 1 do 97 harmoniziranega sistema, s poreklom iz Republike San Marino.

                  (4)

                  Prilogi III k Sklepu št. 2/2000 bi bilo zato treba dodati Dodatek VI, da se navedenim izdelkom pri uvozu v Mehiko omogoči podobno obravnavo kot izdelkom s poreklom iz Unije ter da se predpišejo določbe glede uporabe Priloge III za navedene izdelke.

                  (5)

                  Skupna deklaracija V (3) k Sklepu št. 2/2000 Skupnega sveta ES-Mehika, ki je bil ustanovljen s Sporazumom, določa, da Skupni odbor ES-Mehika pregleda potrebo po podaljšanju obdobja uporabe pravil o poreklu iz opomb 2 in 3 Dodatka II(a) k Prilogi III k Sklepu št. 2/2000 (v nadaljnjem besedilu: opombi 2 in 3), pri čemer se to obdobje izteče 30. junija 2003. Ta pregled se nanaša na pravila za izdelke iz Dodatka II k Prilogi III k Sklepu št. 2/2000 za določene kemijske izdelke, ki se uvrščajo pod tarifni številki harmoniziranega sistema 2914 in 2915.

                  (6)

                  Skupni odbor EU-Mehika sprejme sklep, ki četrtič podaljšuje uporabo pravil o poreklu iz opomb 2 in 3. Navedeni sklep se uporablja do 31. decembra 2019.

                  (7)

                  Primerno je trajno podaljšati uporabo pravil o poreklu iz opomb 2 in 3, saj so v skladu z načeli za posodobitev Sporazuma.

                  (8)

                  Dodatek II k Prilogi III k Sklepu št. 2/2000 bi bilo zato treba spremeniti, da se trajno podaljša uporaba pravil o poreklu iz opomb 2 in 3.

                  (9)

                  Stališče Unije v Skupnem odboru EU-Mehika bi zato moralo temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      1.   Stališče, ki se zavzame v imenu Unije v Skupnem odboru EU-Mehika v zvezi s spremembami Priloge III k Sklepu št. 2/2000 Skupnega sveta ES-Mehika, temelji na osnutku sklepa Skupnega odbora EU-Mehika, ki je priložen temu sklepu.
      2.   Predstavniki Unije v Skupnem odboru EU-Mehika se lahko dogovorijo o manjših spremembah osnutka sklepa Skupnega odbora EU-Mehika iz odstavka 1 brez nadaljnjega sklepa Sveta.
      Člen 2
      Sklep Skupnega odbora EU-Mehika se v zvezi s spremembami Priloge III k Sklepu št. 2/2000 Skupnega sveta ES-Mehika objavi v Uradnem listu Evropske unije.

         V Bruslju, 21. marca 2017

               Za Svet

               Predsednik

            E. SCICLUNA

         (1)  Sklep št. 2/2000 Skupnega sveta EU-Mehika z dne 23. marca 2000 (UL L 157, 30.6.2000, str. 10).

         (2)  UL L 276, 28.10.2000, str. 45.

         (3)  UL L 245, 29.9.2000, str. 1167.

         OSNUTEK
         SKLEP št. 2/2017 SKUPNEGA ODBORA EU-MEHIKA
         z dne …
         v zvezi s spremembami Priloge III k Sklepu št. 2/2000 Skupnega sveta ES-Mehika z dne 23. marca 2000 o opredelitvi koncepta „izdelki s poreklom“ in metodah upravnega sodelovanja (Andora in San Marino ter določena pravila o poreklu za kemijske izdelke)
         SKUPNI ODBOR JE –
         ob upoštevanju Sklepa št. 2/2000 Skupnega sveta ES-Mehika z dne 23. marca 2000 (1) in Priloge III k Sklepu ter zlasti člena 38 Priloge III,
         ob upoštevanju naslednjega:

                     (1)

                     Priloga III k Sklepu št. 2/2000 (v nadaljnjem besedilu: Priloga III) določa pravila o poreklu za izdelke s poreklom z ozemlja pogodbenic Sporazuma o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi, podpisanem v Bruslju 8. decembra 1997 (2) (v nadaljnjem besedilu: Sporazum).

                     (2)

                     Evropska unija ima vzpostavljeno carinsko unijo s Kneževino Andoro in Republiko San Marino, zato ima blago s poreklom iz Mehike preferencialno obravnavo ob izvozu v navedeni državi.

                     (3)

                     Dogovorjeno je bilo, da bo Mehika v smislu Priloge III kot izdelke s poreklom iz Evropske unije sprejela izdelke, ki se uvrščajo v poglavja 25 do 97 harmoniziranega sistema, s poreklom iz Kneževine Andore, ter izdelke, ki se uvrščajo v poglavja 1 do 97 harmoniziranega sistema, s poreklom iz Republike San Marino.

                     (4)

                     Prilogi III k Sklepu št. 2/2000 bi bilo zato treba dodati nov Dodatek VI, da se navedenim izdelkom ob uvozu v Mehiko omogoči podobno obravnavo kot izdelkom s poreklom iz Evropske unije ter da se predpišejo določbe glede uporabe Priloge III za navedene izdelke.

                     (5)

                     Skupni odbor je … sprejel Sklep št. 1/2017 (3)
                         (1), ki četrtič podaljšuje uporabo pravil o poreklu iz opomb 2 in 3 Dodatka II(a) k Prilogi III (v nadaljnjem besedilu: opombi 2 in 3). Podaljšanje, določeno v Sklepu št. 1/2017, se uporablja do 31. decembra 2019.

                     (6)

                     Primerno je trajno podaljšati uporabo pravil o poreklu iz opomb 2 in 3, saj so v skladu z načeli za posodobitev Sporazuma –

                     (7)

                     Prilogo III bi bilo zato treba ustrezno spremeniti –

               SPREJEL NASLEDNJI SKLEP:
         Člen 1
         1.   Dodatek II k Prilogi III k Sklepu št. 2/2000 se spremeni, kot je določeno v Prilogi I k temu sklepu.
         2.   Prilogi III k Sklepu št. 2/2000 se doda nov Dodatek VI, kot je določeno v Prilogi II k temu sklepu.
         Člen 2
         Ta sklep začne veljati prvi dan v drugem mesecu, ki sledi datumu, ko se pogodbenici uradno obvestita o zaključku postopkov, potrebnih v ta namen.

            V …

                  Za Skupni odbor

            (1)  UL L 157, 30.6.2000, str. 10.

            (2)  UL L 276, 28.10.2000, str. 45.

            (3)  Sklep št. 1/2017 Skupnega odbora EU-Mehika z dne … v zvezi s spremembami Priloge III k Sklepu št. 2/2000 Skupnega sveta EU-Mehika z dne 23. marca 2000 o opredelitvi koncepta „izdelki s poreklom“ in metodah upravnega sodelovanja (določena pravila o poreklu za kemijske izdelke) (UL L …).

            (1)

                     +

                     UL: prosimo, vstavite datum Sklepa št. 1/2017 Skupnega odbora EU-Mehika v besedilo in dopolnite pripadajočo opombo.

            PRILOGA I
            V Dodatku II k Prilogi III k Sklepu št. 2/2000 se vnosa za tarifni številki HS 2914 in 2915 nadomestita z naslednjim:

                           „Tarifna številka HS

                           Poimenovanje izdelka

                           Obdelave ali predelave, ki jih je treba opraviti na materialih brez porekla, da je možno podeliti status blaga s poreklom

                           (1)

                           (2)

                           (3) ali (4)

                           ex 2914

                                       —

                                       Diaceton alkohol

                                       —

                                       Metil izobutil keton

                                       —

                                       Mezitil oksid

                           Proizvodnja iz acetona

                           Proizvodnja, pri kateri pride do kemijske reakcije (*1)

                           2915

                           Nasičene aciklične monokarboksilne kisline in njihovi anhidridi, halogenidi, peroksidi in peroksikisline, njihovi halogenski, sulfo-, nitro- ali nitrozo-derivati, razen za:

                           Proizvodnja iz materialov iz katere koli tarifne številke. Vrednost vseh uporabljenih materialov iz tarifnih številk 2915  in 2916  pa ne sme presegati 20 % cene izdelka franko tovarna

                           Proizvodnja, pri kateri vrednost vseh uporabljenih materialov ne presega 40 % cene izdelka franko tovarna

                                       —

                                       Anhidrid ocetne kisline, etil in n-butil acetat, vinil acetat, izopropil in metilamil acetat, mono-, di- ali triklorocetna kislina, njene soli in estri

                           Proizvodnja iz materialov iz katere koli tarifne številke. Vrednost vseh uporabljenih materialov iz tarifne številke 2916  pa ne sme presegati 20 % cene izdelka franko tovarna

                           Proizvodnja, pri kateri pride do kemijske reakcije (*1)

               (*1)  „Kemijska reakcija“ je proces (vključno z biokemijskim procesom), v katerem nastane molekula z novo strukturo tako, da se intramolekularne vezi pretrgajo in vzpostavijo nove ali da se atomi v molekuli prostorsko prerazporedijo.
            Naslednji procesi se ne bi smeli šteti za namene porekla:

                        (a)

                        raztapljanje v vodi ali drugih topilih,

                        (b)

                        izločanje topil, vključno z vodo, ali

                        (c)

                        dodajanje ali izločanje kristalne vode.“

            PRILOGA II
            Prilogi III k Sklepu št. 2/2000 se doda naslednji Dodatek:„
               Dodatek VI
               KNEŽEVINA ANDORA IN REPUBLIKA SAN MARINO

                           1.

                           Izdelkom s poreklom iz Kneževine Andore, ki se uvrščajo v poglavja 25 do 97 harmoniziranega sistema, Mehika odobri enak carinski režim kot režim, ki se uporablja za izdelke, uvožene in s poreklom iz Evropske unije, dokler velja carinska unija, ustanovljena s Sklepom Sveta 90/680/EGS z dne 26. novembra 1990 (1).

                           2.

                           Izdelki s poreklom iz Mehike, ki se uvrščajo v poglavja 25 do 97 harmoniziranega sistema, uživajo enako preferencialno tarifno obravnavo ob uvozu v Andoro kot jo uživajo ob uvozu v Evropsko unijo, dokler velja carinska unija, ustanovljena s Sklepom 90/680/EGS.

                           3.

                           Izdelkom s poreklom iz Republike San Marino, ki se uvrščajo v poglavja 1 do 97 harmoniziranega sistema, Mehika odobri enak carinski režim kot režim, ki se uporablja za izdelke, uvožene in s poreklom iz Evropske unije, dokler velja Sporazum o sodelovanju in carinski uniji med Evropsko gospodarsko skupnostjo in Republiko San Marino, podpisan 16. decembra 1991 v Bruslju (2).

                           4.

                           Izdelki s poreklom iz Mehike, ki se uvrščajo v poglavja 1 do 97 harmoniziranega sistema, uživajo enako preferencialno tarifno obravnavo ob uvozu v San Marino kot jo uživajo ob uvozu v Evropsko unijo, dokler velja Sporazum o sodelovanju in carinski uniji med Evropsko gospodarsko skupnostjo in Republiko San Marino, podpisan 16. decembra 1991 v Bruslju.

                           5.

                           Priloga III se smiselno uporablja za trgovino z izdelki iz točk 1 do 4.

                           6.

                           Izvoznik ali njegov pooblaščeni zastopnik vpišeta „Mehika“ ter „Kneževina Andora“ ali „Republika San Marino“ v polje 2 potrdila o gibanju blaga EUR.1 ali na izjavo na računu. Poleg tega se navedena informacija za izdelke s poreklom iz Kneževine Andore ali Republike San Marino vpiše v polje 4 potrdila o gibanju blaga EUR.1 ali na izjavo na računu.

                           7.

                           Evropska unija pošlje Mehiki vzorce potrdil o gibanju blaga EUR.1, žige, ki jih uporabljata Kneževina Andora in Republika San Marino, ter naslove organov, pristojnih za izvajanje preverjanja v Kneževini Andora in Republiki San Marino.

                           8.

                           Če pristojni organ upravljanja Kneževine Andora ali Republike San Marino ne ravna v skladu z določbami Priloge III, lahko Mehika zadevo predloži Posebnemu odboru za carinsko sodelovanje in pravila o poreklu, ustanovljenemu s členom 17 Sklepa št. 2/2000, da ta določi ustrezne ukrepe za rešitev tega vprašanja.

                     “
               (1)  Sklep Sveta 90/680/EGS z dne 26. novembra 1990 o sklenitvi Sporazuma v obliki izmenjave pisem med Evropsko gospodarsko skupnostjo in Kneževino Andoro (UL L 374, 31.12.1990, str. 13).

               (2)  UL L 84, 28.3.2002, str. 43.


Pomembno pravno obvestilo

|

52006DP0588

Sklep Evropskega parlamenta o spremembi člena 81 Poslovnika Parlamenta - Izvedbene določbe (2006/2211(REG))

Uradni list 317 E , 23/12/2006 str. 0747 - 0748

		20061223P6_TA(2006)0588Sprememba člena 81 Poslovnika Parlamenta – Izvedbene določbeSklep Evropskega parlamenta o spremembi člena 81 Poslovnika Parlamenta – Izvedbene določbe (2006/2211(REG))Evropski parlament,- ob upoštevanju svojega stališča z dne 6. julija 2006 o osnutku Sklepa Sveta, ki spreminja Sklep 1999/468/ES o določitvi postopkov za uresničevanje Komisiji podeljenih izvedbenih pooblastil in zlasti odstavka 2 osnutka Sklepa [1],- ob upoštevanju Sklepa Sveta 2006/512/ES z dne 17. julija 2006 o spremembah Sklepa 1999/468/ES o določitvi postopkov za uresničevanje Komisiji podeljenih izvedbenih pooblastil [2],- ob upoštevanju pisma svojega predsednika z dne 20. julija 2006,- ob upoštevanju členov 201 in 202 svojega Poslovnika,- ob upoštevanju poročila Odbora za ustavne zadeve (A6-0415/2006),ob upoštevanju naslednjega:A. ker so pogajanja med Evropskim parlamentom, Svetom in Komisijo pripeljala do sklenitve medinstitucionalnega sporazuma v obliki skupne izjave, ki pozdravlja osnutek novega postopka, ki bo vpeljan v Sklep 1999/468/ES,B. ker nov postopek, poznan kot "regulativni postopek s pregledom", Evropskemu parlamentu in Svetu daje pravico, da enakovredno pregledujeta "kvazi-zakonodajne" ukrepe, s katerimi se izvaja instrument, ki je bil sprejet s postopkom soodločanja, ter da takšne ukrepe lahko zavrneta,C. ker bo Sklep 2006/512/ES spremljala ta skupna izjava, izjava Komisije, ki bo zapisana v zapisniku Sveta in izjave Komisije glede izvajanja in uporabe novega postopka,D. ker je primerno spremeniti člen 81 Poslovnika, da bi omogočili Parlamentu uživanje svojih pravic v novem postopku pod najboljšimi pogoji,1. sklene, da v svoj Poslovnik vnese naslednji predlog spremembe;2. sklene, da ta predlog spremembe začne veljati 1. januarja 2007;3. naroči svojemu predsedniku, naj s sporazumom z ostalimi institucijami na upravni ravni zagotovi, da osnutki ukrepov Parlamentu ne bodo posredovani tik pred parlamentarnimi počitnicami;4. naroči svojemu predsedniku, naj ta sklep posreduje Svetu in Komisiji v vednost.Spremembi 1 in 2Člen 81Člen 81Izvedbene določbe1. Kadar Komisija Parlamentu predloži osnutek izvedbenegaukrepa, predsednik dokument pošlje odboru, ki je pristojen za akt, iz katerega izvedbenedoločbe izhajajo.2. Parlament lahko na predlog pristojnega odbora v enem mesecu – ali treh mesecih, v kolikor gre za ukrepe finančnih storitev – od prejema osnutka izvedbenega ukrepa sprejme resolucijo o nasprotovanju osnutku ukrepa, zlasti če slednji presega izvedbena pooblastila, predvidena v temeljnem aktu. Če pred potekom roka ni nobenega delnega zasedanja ali kadar je potrebno nujno ukrepanje, se šteje, da je pravica do odziva prenešena na pristojni odbor. Ta odziv je v obliki pisma predsednika odbora pristojnemu članu Komisije, o njem pa se obvestijo vsi poslanci. Če Parlament ukrepu nasprotuje, predsednik od Komisije zahteva, da ukrep umakne ali spremeni oziroma da predloži predlog po ustreznem zakonodajnem postopku.Člen 81Izvedbeni ukrepi1. Kadar Komisija Parlamentu predloži osnutek izvedbenihukrepov, predsednik osnutek ukrepov pošlje odboru, ki je pristojen za akt, iz katerega izvedbeniukrepi izhajajo. Ko med odbori poteka okrepljeno sodelovanje glede temeljnega akta, pristojni odbor povabi drugi odbor, da ustno ali pisno sporoči svoja stališča.2. Predsednik pristojnega odbora določi rok, v katerem poslanci predlagajo, da odbor nasprotuje osnutku ukrepov. Odbor lahko sklene, da bo med svojimi člani ali stalnimi namestniki imenoval poročevalca, če meni, da je to primerno. Če se odbor na strinja z osnutkom ukrepov, vloži predlog resolucije, ki nasprotuje sprejetju osnutka ukrepov in ki lahko navaja tudi spremembe, ki jih je treba vnesti v osnutek ukrepov.Če Parlament sprejme takšno resolucijo v veljavnem roku od prejema osnutka ukrepov, predsednik od Komisije zahteva, da umakne ali spremeni osnutek ukrepov oziroma da predloži predlog po ustreznem zakonodajnem postopku.3. Če pred potekom roka ni nobenega delnega zasedanja, se šteje, da je pravica do odziva prenesena na pristojni odbor. Ta odziv je v obliki pisma predsednika odbora pristojnemu članu Komisije, o njem pa se obvestijo vsi poslanci.4. Če izvedbeni ukrepi, ki jih predvidi Komisija, sodijo v regulativni postopek s pregledom, se odstavek 3 ne uporabi, odstavka 1 in 2 pa se dopolnita, kakor sledi:(a) čas za pregled začne teči, ko je osnutek ukrepov predložen Parlamentu v vseh uradnih jezikih;(b) Parlament lahko nasprotuje sprejetju osnutka ukrepov, in svoje nasprotovanje utemelji s tem, da osnutek ukrepov presega izvedbena pooblastila, določena v temeljnem aktu, da ni skladen s ciljem ali z vsebino temeljnega akta ali da ne upošteva načela subsidiarnosti ali načela sorazmernosti;(c) Parlament lahko z večino poslancev nasprotuje sprejetju osnutka ukrepov;(d) Če osnutek ukrepov temelji na odstavku 5 ali 6 člena 5a Sklepa 1999/468/ES, ki predvideva krajši rok za nasprotovanje Parlamenta, lahko predsednik pristojnega odbora, če se odbor ni mogel sestati v času, ki ga je imel na voljo, vloži predlog resolucije, ki nasprotuje sprejetju osnutka ukrepov.[1] P6_TA(2006)0310.[2] UL L 200, 22.7.2006, str. 11.--------------------------------------------------


title: 2013/601/EU: Sklep Evropskega parlamenta z dne 17. aprila 2013 o zaključku poslovnih knjig Agencije za oskrbo Euratom za proračunsko leto 2011

text:
               16.11.2013

               SL

               Uradni list Evropske unije

               L 308/302

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Agencije za oskrbo Euratom za proračunsko leto 2011
   (2013/601/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije za oskrbo Euratom za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0104/2013),

               1.

               odobri zaključek poslovnih knjig Agencije za oskrbo Euratom za proračunsko leto 2011;

               2.

               naroči svojemu predsedniku, naj ta sklep posreduje generalnemu direktorju Agencije za oskrbo Euratom, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 171.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 41, 15.2.2008, str. 15.

      (5)  UL L 357, 31.12.2002, str. 72.


title: 2011/593/EU: Sklep Evropskega parlamenta z dne 10. maja 2011 o zaključku poslovnih knjig Evropske fundacije za usposabljanje za proračunsko leto 2009

text:
               27.9.2011

               SL

               Uradni list Evropske unije

               L 250/200

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropske fundacije za usposabljanje za proračunsko leto 2009
   (2011/593/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za usposabljanje za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2009, skupaj z odgovori Fundacije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (3), in zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0109/2011),

               1.

               odobri zaključek poslovnih knjig Evropske fundacije za usposabljanje za proračunsko leto 2009;

               2.

               naroči svojemu predsedniku, naj ta sklep posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 149.

      (2)  UL L 248, 16.9.2002, str. 1.

      (3)  UL L 354, 31.12.2008, str. 82.

      (4)  UL L 357, 31.12.2002, str. 72.


title: 2013/277/EU: Sklep Evropskega parlamenta in Sveta z dne 21. maja 2013 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/016 IT/Agile, Italija)

text:
               12.6.2013

               SL

               Uradni list Evropske unije

               L 160/12

      SKLEP EVROPSKEGA PARLAMENTA IN SVETA

   z dne 21. maja 2013
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/016 IT/Agile, Italija)
   (2013/277/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) ter zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG se je razširilo na vloge, vložene od 1. maja 2009 do 30. decembra 2011, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (4)

               Italija je 30. decembra 2011 vložila vlogo za uporabo sredstev ESPG v zvezi z odpuščanjem presežnih delavcev v podjetju Agile S.r.l, do 2. oktobra 2012 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 3 689 474 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Italija –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji uporabi vsota 3 689 474 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 21. maja 2013

            Za Evropski parlament

            Predsednik

         M. SCHULZ

            Za Svet

            Predsednica

         L. CREIGHTON

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2014/316/EU: Sklep Sveta z dne 15. novembra 2013 o podpisu v imenu Evropske unije in o začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji

text:
               4.6.2014

               SL

               Uradni list Evropske unije

               L 165/3

         SKLEP SVETA
   z dne 15. novembra 2013
   o podpisu v imenu Evropske unije in o začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji

      (2014/316/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(5) in drugim pododstavkom člena 218(8) Pogodbe,
   ob upoštevanju Akta o pristopu Hrvaške in zlasti drugega pododstavka člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 24. septembra 2012 pooblastil Komisijo, da v imenu Unije in njenih držav članic ter Republike Hrvaške začne pogajanja z Republiko Albanijo z namenom sklenitve protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

               (2)

               Ta pogajanja so bila uspešno zaključena in Protokol so albanski organi odobrili z izmenjavo pisem 1. avgusta 2013.

               (3)

               Protokol bi bilo treba podpisati v imenu Unije in njenih držav članic, s pridržkom njegove poznejše sklenitve.

               (4)

               Sklenitev Protokola je predmet ločenega postopka v zvezi z zadevami, ki spadajo v pristojnost Evropske skupnosti za atomsko energijo.

               (5)

               Zaradi pristopa Hrvaške k Uniji 1. julija 2013 bi bilo treba Protokol začasno uporabljati od navedenega datuma –

         SPREJEL NASLEDNJI SKLEP:
   Člen 1
   Podpis Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Albanijo na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic, s pridržkom sklenitve navedenega protokola.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.
   Člen 3
   Protokol se začasno uporablja v skladu s členom 10 Protokola od 1. julija 2013 do zaključka postopkov, potrebnih za njegovo sklenitev.

      V Bruslju, 15. novembra 2013

            Za Svet

            Predsednik

         R. ŠADŽIUS


title: Sklep Komisije z dne 12. marca 1996 o sklenitvi v imenu Evropske skupnosti za premog in jeklo in Evropske skupnosti za atomsko energijo Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Moldavijo na drugi strani

text:
Avis juridique important

|

31996D0241

Official Journal L 079 , 29/03/1996 P. 0029 - 0029

Sklep Komisijez dne 12. marca 1996o sklenitvi v imenu Evropske skupnosti za premog in jeklo in Evropske skupnosti za atomsko energijo Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Moldavijo na drugi strani(96/241/Euratom, ESPJ)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za premog in jeklo, zlasti prvega odstavka člena 95 Pogodbe,ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,ker je, dokler ne začne veljati Sporazum o partnerstvu in sodelovanju, podpisan v Bruslju 28. novembra 1994, treba odobriti Začasni sporazum o trgovini in trgovinskih zadevah, podpisan v Bruslju 2. oktobra 1995 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Moldavijo na drugi;ker je sprejetje Začasnega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov tega sklepa;po posvetovanju s posvetovalnim odborom ESPJ in po pridobitvi soglasja Sveta,SKLENILA:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Moldavijo na drugi se s Protokolom in izjavami odobri v imenu Evropske skupnosti za premog in jeklo in Evropske skupnosti za atomsko energijo.Ta besedila so priloga temu sklepu [1].Člen 2Predsednik Komisije v imenu Evropske skupnosti za premog in jeklo in Odbora Evropske skupnosti za atomsko energijo da uradno obvestilo, kot je predvideno v členu 35 Začasnega sporazuma.V Bruslju, 12. marca 1996Za KomisijoHans van den BroekČlan Komisije[1] UL L 40, 17.2.1996, str. 11 in 40.


title: Sklep Komisije (EU) 2017/599 z dne 22. marca 2017 o predlagani državljanski pobudi „Državljanstvo EU za Evropejce: združeni v raznolikosti kljub jus soli in jus sanguinis“ (notificirano pod dokumentarno številko C(2017) 2001)

text:
               28.3.2017

               SL

               Uradni list Evropske unije

               L 81/18

         SKLEP KOMISIJE (EU) 2017/599
   z dne 22. marca 2017
   o predlagani državljanski pobudi „Državljanstvo EU za Evropejce: združeni v raznolikosti kljub jus soli in jus sanguinis“

         (notificirano pod dokumentarno številko C(2017) 2001)

   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (1) in zlasti člena 4 Uredbe,
   ob upoštevanju naslednjega:

               (1)

               Predmet predlagane državljanske pobude „Državljanstvo EU za Evropejce: združeni v raznolikosti kljub jus soli in jus sanguinis“ se nanaša na naslednje: „naravo in namen državljanstva Unije, zlasti v povezavi z državljanstvom; izstop države članice iz Unije in učinke izstopa ter državljanske pravice, ki jih zagotavlja pravo EU“.

               (2)

               Državljanstvo Unije se doda nacionalnemu državljanstvu in ga ne nadomesti. Državljanstvo države članice je predpogoj za državljanstvo Unije. Oseba je državljan Unije torej le pod pogojem, da je vsaj ena od držav, katerih državljanstvo ima, članica Unije.

               (3)

               Ta povezava med državljanstvom države članice Unije in državljanstvom Unije je uvedena s Pogodbama. V Pogodbah ni pravne podlage, ki bi institucijam EU podeljevala pristojnost za sprejemanje pravnih aktov Unije za namen izvajanja Pogodb, ki bi bili namenjeni podeljevanju državljanstva Unije osebam, ki nimajo državljanstva nobene od držav članic Unije.

               (4)

               Vendar je mogoče sprejeti pravni akt Unije za namen izvajanja Pogodb na področju pravic državljanov tretjih držav, ki zakonito prebivajo v državi članici, in pogojev, ki urejajo svobodo gibanja in prebivanja v drugih državah članicah EU. S takim pravnim aktom bi se lahko torej državljanom države, ki je izstopila iz Unije v skladu s členom 50 PEU, podelile nekatere pravice, ki so podobne pravicam, povezanim z državljanstvom Unije.

               (5)

               Pogodba o Evropski uniji (v nadaljnjem besedilu: PEU) krepi državljanstvo Unije in nadalje krepi demokratično delovanje Unije; med drugim določa, da ima vsak državljan pravico sodelovati v demokratičnem življenju Unije prek evropske državljanske pobude.

               (6)

               Zato bi morali biti postopki in pogoji, potrebni za državljansko pobudo, jasni, preprosti, uporabniku prijazni in sorazmerni z naravo državljanske pobude, da bi spodbujali sodelovanje državljanov in naredili Unijo dostopnejšo.

               (7)

               Iz teh razlogov je primerno upoštevati, da predlagana državljanska pobuda, kolikor se nanaša na predlog za pravni akt Unije za namen izvajanja Pogodb na področju pravic državljanov tretjih držav, ki zakonito prebivajo v državi članici, in pogojev, ki urejajo svobodo gibanja in prebivanja v drugih državah članicah EU, ki bi državljanom države, ki je izstopila iz Unije v skladu s členom 50 PEU, podelil nekatere pravice, ki so podobne pravicam, povezanim z državljanstvom Unije, ne sodi očitno zunaj okvira, v katerem ima Komisija pristojnost za predložitev predlogov pravnih aktov Unije za namen izvajanja Pogodb, v skladu s členom 4(2)(b) Uredbe.

               (8)

               Predlagano državljansko pobudo „Državljanstvo EU za Evropejce: združeni v raznolikosti kljub jus soli in jus sanguinis“ bi bilo treba zato prijaviti. Za to predlagano državljansko pobudo bi se morale zbirati izjave podpore, kolikor se pobuda nanaša na predlog za pravni akt Unije za namen izvajanja Pogodb na področju pravic državljanov tretjih držav, ki zakonito prebivajo v državi članici, in pogojev, ki urejajo svobodo gibanja in prebivanja v drugih državah članicah EU, ki bi državljanom države, ki je izstopila iz Unije v skladu s členom 50 PEU, podelil nekatere pravice, ki so podobne pravicam, povezanim z državljanstvom Unije –

         SPREJELA NASLEDNJI SKLEP:
   Člen 1
   1.   Predlagana državljanska pobuda „Državljanstvo EU za Evropejce: združeni v raznolikosti kljub jus soli in jus sanguinis“, se prijavi.
   2.   Izjave o podpori za to predlagano državljansko pobudo se lahko zbirajo ob razumevanju, da se pobuda nanaša na predlog za pravni akt Unije, ki bi po izstopu države članice v skladu s členom 50 PEU državljanom te države zagotavljal možnost uživanja pravic, ki so podobne tistim, ki so jih uživali, ko je bila navedena država še članica Unije.
   Člen 2
   Ta sklep začne veljati 27. marca 2017.
   Člen 3
   Ta sklep je naslovljen na organizatorje (člane državljanskega odbora) predlagane državljanske pobude „Državljanstvo EU za Evropejce: združeni v raznolikosti kljub jus soli in jus sanguinis“, ki jih zastopata [osebni podatki izbrisani po posvetovanju z organizatorji] kot kontaktni osebi.

      V Bruslju, 22. marca 2017

            Za Komisijo

         Frans TIMMERMANS

            Podpredsednik

      (1)  UL L 65, 11.3.2011, str. 1.